Title: Sähköiset sosiaali- ja terveydenhuollon palvelut - Johdanto

Authors: Outi Ahonen, Reija Korhonen, Annika Kultavirta, Terhi Hautaviita, Johanna Holmikari, Maarika Kivistö (Author)
Licence: CC BY-SA 4.0

Sähköiset sosiaali- ja

terveydenhuollon palvelut

Johdanto

[Image: dia tausta]

- Tässä osiossa tarkoitus on tutustuttaa sinut sosiaali- ja terveydenhuollon palvelujärjestelmään sekä sosiaali- ja terveydenhuollon lainsäädäntöön.  Laajennat myös erilaisten asiakastapausten ymmärrystäsi erilaisista palvelupoluista sekä asiakasasioiden monimuotoisuudesta.  Tulet tutustumaan erilaisten asiakastapausten myötä eri kuntien ja kaupunkien kotisivuihin ja tarjolla oleviin sähköisiin palveluihin. Terveyden ja hyvinvoinnin laitoksen tietokantakyselyn avulla opit ymmärtämään sähköisten palvelujen kattavuuden ja käytettävyyden näkökulmia.
- Osio koostuu kokonaisuudesta, jossa tutustut lapsiperheiden, nuorten, aikuisten ja ikääntyneiden palveluihin ja niihin liittyvin asiakasesimerkkeihin,  kuhunkin asiakastapaukseen kerrallaan. Vastaat esitettyihin kysymyksiin ja lopuksi otat kantaa sähköisten palveluiden saatavuuteen, käytettävyyteen ja kehittämiseen.

[Image: dia tausta]

Aloita tehtävä tutustumalla sosiaali-ja terveyspalveluihin ja niiden järjestämisvastuuseen. Lue lyhyt johdantoteksti, jossa kuvataan palveluja.

[Image: dia tausta]

Johdanto

[Image: dia tausta]

- Sosiaali- ja terveysministeriö määrittelee sosiaali- ja terveyspalvelujen kehittämisen suuntaviivat, valmistelee lainsäädännön ja ohjaa uudistusten toteuttamista. Palvelujen järjestämisvastuu on kunnilla.
- Sosiaali- ja terveydenhuoltojärjestelmän perusta on valtion tuella toteutettu kunnallinen sosiaali- ja terveydenhuolto. Julkisen sektorin ohella palveluja tuotetaan yksityisissä yrityksissä. Suomessa toimii myös laaja sosiaali- ja terveysjärjestöjen kenttä, joka tuottaa sekä maksullisia että maksuttomia palveluja. Kunnat tai kuntayhtymät vastaavat sosiaali- ja terveydenhuollon järjestämisestä. Kunnat/Kuntayhtymät voivat myös ostaa sosiaali- ja terveyspalveluja muilta kunnilta, järjestöiltä tai yksityisiltä palveluntuottajilta.

[Image: dia tausta]

- Yksityiset sosiaali- ja terveyspalvelut täydentävät julkisia palveluja. Yksityiset palveluntuottajat, eli yritykset, järjestöt ja säätiöt, voivat myydä palvelujaan joko kunnille, kuntayhtymille tai suoraan asiakkaille. Yritysten ja järjestöjen osuus sosiaali- ja terveyspalvelujen tuotannosta on 2000-luvun aikana jatkuvasti kasvanut. Väestön ikääntymisen myötä sosiaali- ja terveyspalvelujen tarve kasvaa edelleen. Yksityisiä palveluja tarvitaan, jotta kasvaneeseen tarpeeseen pystytään vastaamaan.
- Perinteisiä palvelumuotoja voidaan jo jossain määrin korvata digitaalisilla palveluilla. Digitalisaatiolla tarkoitetaan ilmiötä, jossa ICT-teknologian käyttö lisääntyy ja laajenee uusille elämänalueille ja tämä aiheuttaa muutoksia toimintatavoissa sekä käyttäjille että palveluntarjoajille.

[Image: dia tausta]

- Tulevaisuudessa digitalisaatio on yhä suuremmassa roolissa myös sosiaali- ja terveysalan palveluissa. Digitaalisten palvelujen etuna on mahdollisuus järjestää yhdenvertaisia palveluja kaikille. Palvelu on nopeampaa ja tehokkaampaa. Lisäksi asiakkaan oma hyvinvointitieto on helposti saatavilla, oirearvioita voidaan tehdä yksilöidymmin, palveluihin pääsy helpottuu ja toisaalta asiantuntijan vastaanotolle ei ole aina välttämätöntä mennä, kun palvelu on tuotettu verkossa.

Lähteet

https://stm.fi/sotepalvelut

https://stm.fi/sotepalvelut/jarjestelma-vastuut

www.omaolo.fi

https://sotedigi.fi/sotedigi/mita-digitalisaatio-tarkoittaa-sote-palveluissa/

https://sotedigi.fi/2019/06/24/omaoloon-uusia-terveydenhuollon-oirearvioita/

https://thl.fi/fi/web/hyvinvointi-ja-terveyserot/eriarvoisuus/palvelujarjestelma/terveyspalvelut/yksityiset-palvelut

[Image: dia tausta]

- Nyt pääset tutustumaan esimerkkien kautta erilaisiin asiakasesimerkkeihin. Seuraavaksi tulet tutustumaan lapsiperheiden, nuorten, aikuisten ja ikääntyneiden palveluihin ja niihin liittyviin asiakasesimerkkeihin.
- Jokaiseen asiakasesimerkkiin liittyy tehtäviä, joiden tarkemman ohjeistuksen saat tehtävien edetessä.

Osion tekijät / Osiosta vastaavat:

Outi Ahonen, Lehtori,  Laurea                                              Annika Kultavirta, Lehtori, Laurea

Maarika Kivistö, Opiskelija, Laurea

Johanna Holmikari, Lehtori, Laurea

Reija Korhonen, Lehtori, Laurea